Illustreerder: Heleen Steyn
Die jong prins Pikkewiet moet eendag sy pa, die wyse koning Koeloe, opvolg. Hy spog oor hoe hy oor almal in Batataland gaan regeer. Maar die prinsie is nie juis fluks om te leer nie en meester Marakas is raadop met hom.
Wanneer die koning op 'n lang reis vertrek, moet prins Pikkewiet toesien dat almal in Batataland goed en regverdig behandel word. Die towerpot wat 'n vreemdeling aan die prins skenk, hou vir almal 'n goeie les in: om uit jou foute te leer en VERANTWOORDELIK op te tree.
Charlie Diener is 'n vryskutskrywer, kreatiewe direkteur en onafhanklike filmmaker. Hy voltooi sy studie in 2003 aan die AAA School of Advertising in Johannesburg waar hy 'n diploma in kopieskryf verwerf. Hy verkry ook 'n diploma in bemarking en kommunikasie van die International Advertising Association. Hy was voorheen 'n kopieskrywer en strateeg in die reklameÂ- en bemarkingsbedryf by onder meer TBWA/Hunt/Lascaris en OwenKessel Leo Burnett. In 2012 stig hy die inhoudbemarkingsÂ-agentskap The Content Mint. Hy was ook die draaiboekskrywer en vervaardiger van die kortfilm 'n Liefdeslobotomie vir die 2014 kykNET Silwerskermfees. In 2015 werk hy as verslaggewer by die Waterbergse streekskoerant Die Pos. Charlie is 'n lid van The Writer's Guild of South Africa en woon saam met sy vrou in 'n skeepsbehoueringshuis waar hy kortverhale, kinderstories en wolhaarstories skryf.
Heleen Steyn is 'n passievolle illustreerder, digitale kunstenaar, visuele storieverteller en deeltydse dosent. Sy voltooi 'n vierjarige BAÂ-graadkursus in Inligtingsontwerp aan die Universiteit van Pretoria. Daarna slyp sy haar kreatiewe vaardighede ook by The Open Window School of Visual Communication en die aanlynÂ-kunsskool Schoolism. Heleen is gefassineerd met die ontginning van kleur, lig en ontwerpbeginsels om die storielyn visueel aan te vul en te versterk. Dis vir haar 'n boeiende, oneindige reis, waar sy daagliks leer en ontdek.
Die Nagbeer se gunstelingkos is nagmerries, en as jy joune vir hom los, sal hy dit vinnig afsluk. Dié lieflike prenteboek is perfek vir voorlees, veral vir kinders wat sukkel met nagmerries, of om aan die slaap te raak. Die rymvertaling sorg vir 'n lekker-lees-ervaring en die instruksies vir jou eie Nagbeer-wegneemboks maak dit nog meer spesiaal!
Hetta Elizabetta en die wêreld op haar skouers
Die tweede boek in Murray&Me se idioom-reeks, 'Hetta Elizabetta en die Wêreld op haar Skouers', is pas vrygestel en is 'n noodsaaklike toevoeging tot enige kinder-boekrak. Die boek is geskryf deur die aktrise Milan Murray en kleurvol illustreer deur Marisa du Toit.
Die afwesigheid van idiome in kinders se wêreld, was die motivering vir die reeks. Die boek is in rym geskryf met 'n fokus op alliterasie, assonansie en metrum. Die eerste idioom-boek 'Pieter Kokkewieter en die Hart op sy Mou' het verlede jaar verskyn en bykans 2000 eksemplare is reeds verkoop.
Die Murray&Me idioom-reeks is prenteboeke gerig op 6-9 jariges. Die stories poog om Afrikaanse idiome aan die jongspan bekend te stel om verdere gesprek oor lewensvaardighede en waardes aan te moedig. Die karakters is jong kinders wat die wêreld om hulle ervaar en bevraagteken en dus goed aanklank vind by jong lesers.
Die uitgewers is Milan en die entrepreneur Charmaine Nolte, wat verlede jaar die kinderboek-maatskappy Murray&Me, begin het.
Milan vertel: 'Ons sien elke dag hoe idiome uit ons kinders se spreektaal verdwyn. Dis egter Prof. Betsie van der Westhuizen van die PUK, wat benadruk het hoe belangrik idiome is as 'n oorbrugging tussen konkrete- en abstrakte denke.'
Die boek word reeds deur vak-adviseurs in skole gebruik, omdat die waarde van idiome nie onderskat moet word nie, maar dikwels in leerplanne oorgesien word.
Linda Bredenkamp, kurrikulum-aanbeveler en 'n graad 5 onderwyser, was die taal-adviseur op die projek. Sy het reeds voor die manuskrip drukkers toe is, begin om die Hetta-manuskrip in haar klasse te gebruik.
Sy glo: 'Hierdie pragtige prenteboeke help ouers en onderwysers om deur voorlees en selflees lewensvaardighede op prettige wyse saam met jonger kinders te verken. Selfs lesers in graad 4-6 wat nog nie gemaklik lees nie, sal aanklank vind by die toepaslike temas, rymende teks en kreatiewe illustrasies.'
'Ons kies letterlik idiome wat prentjies in ons kop ontketen,' sê Milan, 'en ook idiome wat temas aanraak, waaroor ons sterk voel, soos onder meer individualisme, of die belangrikheid van gesprek, of die destruktiewe invloed van boelies.'
In 'Hetta Elizabetta en die Wêreld op haar Skouers' dra Hetta Elizabetta baie swaar. Op dié sewejarige se skouers rus 'n enorme wêreld van probleme en bekommernisse.
'Sy wonder - Kry branders ook seer as hulle breek?
En wat gaan als swel as 'n by haar sou steek?
Het 'n woonstel of 'n huis?
En kom AL die muise sáám om ons tande te bespreek?'
'Daar's ook 'n paar GROTER goed wat haar pla
Wat sy stoksiel-alleen op haar skouers moet dra.
Haar maatjies se baklei
En haar ouers wat stry
En die donker wat haar elke nag bang maak en jaag.'
Ek soek my hoed
Die beer se hoed is weg en hy soek dit terug. Geduldig en hoflik vra hy al die diere wat hy teekom of hulle dit gesien het. En nes hy moed verloor, besef hy dat hy tog sy hoed gesien het . . . Hierdie eksentrieke en skreeusnaakse prenteboek sal beide grootmense en kinders se tone laat krul van lekkerte.
Wie het Tannie Frieda opgevreet
Illustreerder: Hannah Shaw
'n Klein chinchilla gaan kuier graag by Tannie Frieda, maar daar is gevaar in die lug by die woonstelblok waar sy woon ... Op 'n dag kom Tannie Frieda nie weer terug nadat sy die vullis gaan uitsit het nie ...
Net 'n bietjie dapper
Hansie is bang. Die wêreld daar buite is vol gevare. Maar sy beste maatjie is weg en hy moet haar gaan soek. As hy net 'n bietjie dapper kan wees . . . Net 'n bietjie dapper is 'n inspirerende storie wys dat ons almal veel dapperder is as wat ons dink.
Ses blinde muise en 'n olifant
R 49Jy spaar R 116
Een snikwarm dag kom 'n olifant vaak-vaak uit die woud gedrentel en beland in 'n boer se skuur. Hy maak vir hom 'n bed en dommel weg droomland toe. Ses blinde muise sluip uit hulle gaatjie in die skuur om die gedierte van nader te beskou. Is 'n olifant soos 'n muur? Of 'n boom? 'n Spies? Dalk 'n waaier of 'n tou? Kom ervaar saam met ses blinde muise die wonder van dié merkwaardige dier in hierdie pragtig geïllustreerde fabel uit Indië.
Die groot blom
In die groot stad, Johannesburg, stap Dylan en Palesa saam met Dylan se pappa skool toe. Hulle is in die Gr R-klas. Dis hulle eerste skooldag! Op pad is daar 'n piepklein huisie met die mooiste, grootste sonneblom wat hulle nog ooit gesien het in die tuin. Dit lyk asof die sonneblom hulle agternakyk. En toe hulle die middag huis toe stap, kyk die blom hulle sowaar weer agterna!
Die beer en die klavier
Op 'n dag kom 'n jong beertjie op iets vreemds in die woud af. Wanneer hy aan die klawers raak, begin 'n reis wathom ver van sy huis af neem - na 'n nuwe en wonderlike plek waar pragtige klanke die lug vul en roem en rykdom op hom wag. Die stad is alles waarvan die beer nog altyd gedroom het, maar diep in sy binneste knaag iets aan sy hart . . .
Die boek het my hond ingesluk
Op 'n dag gaan stap Bella met haar hond oor die bladsy toe iets BAIE VREEMDS skielik gebeur. Die boek sluk haar hond in! Ben kom help. Maar verdwyn ook. Nog hulp verskyn . . . en verdwyn, en uiteindelik word tot Bella opgeslurp. 'n Baie gawe leser moet die boek omdraai en skud om almal weer te red! 'n Heerlike humoristiese prenteboek met 'n onverwagse kinkel. Perfek vir saamlees en voorlees.
Die Goorgomgaaitjie (10de verjaardaguitgawe)
Die Goorgomgaaitjie, geskep deur een van die suksesvolste prenteboekspanne ooit, is 'n ware moderne treffer. Hierdie tweede avontuur in die diep donker woud is net so briljant soos die eerste. Sedert sy noue ontkoming met die Nare Muis, glo die Goorgomgaai dat geen goorgomgaai ooit die donker woud moet ingaan nie. Natuurlik luister die kleingoed selde na hulle ouers en een nag besluit die Goorgomgaaitjie om die woud te gaan verken, want die Nare Muis kan tog nie regtig bestaan nie!